Správa kultúrnych a športových zariadení mesta Trnava,

917 01 Trnava, Hlavná 17

**Oznámenie**

**o priamom prenájme nebytových priestorov**

V súlade s bodom 3 § 8 Zásad hospodárenia a nakladania s majetkom mesta a majetkom v štátnom vlastníctve, ktorý bol mestu zverený, Správa kultúrnych a športových zariadení mesta Trnava

**poskytne do prenájmu**

**nebytové priestory v objekte kúpalisko Castiglione Trnava, Juraja Slottu 45.**

1. Predmet nájmu: nehnuteľnosť nachádzajúca sa v Slovenskej republike v meste Trnava v katastrálnom území Trnava zapísaná na liste vlastníctva č. 12341 ako stavba bez súpisného čísla postavená na pozemku C-KN parc.č. 5671/136 – zastavané plochy a nádvoria o výmere 99 m2, ktorej vlastníkom je Mesto Trnava, na adrese Juraja Slottu 45, Trnava.
2. Celková výmera priestorov: **89,30 m2, z toho:** 
   * 45,00 m2 – priestor bufetu určený na predajné účely
   * 44,30 m2 – vydláždená plocha pred bufetom určená na posedenie zákazníkov (výlučne pre nefajčiarov, bez vymedzenia fajčiarskej časti).
3. Účel využitia prenájmu priestorov:
   * Zabezpečenie predaja občerstvenia pre návštevníkov v objekte kúpaliska počas celej letnej sezóny 2019.
   * Účel využitia nesmie byť zameraný na prevádzku herne, predaj tabakových výrobkov a nesmie byť v rozpore s dobrými mravmi.
4. Minimálna cena za prenájom nebytových priestorov (určená v súlade s VZN č. 456):
5. priestor bufetu určený na predajné účely, zaradenie v súlade s bodom 1a/ čl. III. VZN č. 456:

**45,00 m2 x 400 €/ m2/ rok** (mesačne 1500 €; ročne 18000 € bez DPH);

1. vydláždená plocha pred bufetom určená na posedenie zákazníkov, zaradenie v súlade s bodom 1l/ čl. III. VZN č. 456 – dvory:

**44,30 m2 x 3 €/ m2/ rok** (mesačne 11,10 €; ročne 132,90 € bez DPH).

* + **SPOLU minimálne nájomné mesačne: 1511,10 € bez DPH.**
  + Ceny sú uvedené bez DPH. V prípade nájomcu, ktorý je platca DPH bude k dohodnutému nájomnému fakturovaná DPH v zmysle platných predpisov.

1. Predpokladaná doba prenájmu:
   * od 01.06.2019 do 31.08.2019, v závislosti od poveternostných podmienok.
2. Ostatné podmienky prenájmu:
   * Nájomca bude povinný pri zabezpečení predaja občerstvenia dodržiavať prísny zákaz predaja tabakových výrobkov a alkoholických nápojov (s výnimkou 10º piva).
   * Prenájom priestorov nezaručuje exkluzivitu výhradného predaja občerstvenia v areáli kúpaliska.
   * Cena za dodávku elektrickej energie a za vodné a stočné a za odvoz odpadu nie sú zahrnuté v cene nájmu a bude fakturovaná k nájmu nebytových priestorov.
   * Poplatky za vyššie uvedené energie a služby sú spolu vo výške 100 €/mesiac bez DPH a nájomcovi budú fakturované mesačne k cene za prenájom nebytových priestorov.
   * Odvoz odpadu zabezpečuje prenajímateľ.
3. Podmienky predloženia cenovej ponuky:
   * Cenovú ponuku môžu predložiť fyzické a právnické osoby, ktoré majú v zmysle zákona oprávnenie na poskytovanie služieb podľa bodu 3) tohto oznámenia.
   * Cenová ponuka, t.j. cena, ktorú je uchádzač o prenájom ochotný uhrádzať ako nájomné za prenájom priestorov musí byť navrhnutá a vyjadrená ako finančná čiastka na 1m2 /rok, v euro, bez DPH a nesmie byť nižšia ako minimálna cena uvedená v bode 4) tohto oznámenia. Cenová ponuka musí byť rozdelená na ponuku za priestory bufetu a priestory posedenia pred bufetom osobitne.
   * Účel využitia nesmie byť v rozpore s bodom 3) tohto oznámenia.
   * Vyhodnotenie cenových ponúk bude prebiehať podľa nasledovných kritérií: výška ponúknutej ceny
   * Cenová ponuka musí byť predložená v zalepenej obálke s označením „Prenájom priestorov –bufet kúpalisko Castiglione - neotvárať“.
   * Pre uchádzača, ktorý predloží najvýhodnejšiu cenovú ponuku, bude predložený návrh na schválenie prenájmu, v súlade so Zásadami hospodárenia s majetkom mesta.
   * Návrh zmluvy je zverejnený na stránke [www.sprava.trnava.sk](http://www.sprava.trnava.sk) a [www.trnava.sk](http://www.trnava.sk).
   * Doručené cenové ponuky budú vyhodnotené určenou komisiou na neverejnom zasadnutí.
   * Konečné rozhodnutie spraví primátor mesta Trnava, na základe vyhodnotenia spraveného komisiou.
   * Cenová ponuka, ktorá nebude spĺňať podmienky určené týmto oznámením, bude vyradená z hodnotenia.
   * Vyhlasovateľ si vyhradzuje právo odmietnuť všetky predložené návrhy a ukončiť výberové konanie bez výberu návrhu alebo výberové konanie zrušiť.
   * Lehota na doručenie cenových ponúk**: 07.05.2019 do 10.00 hod.**
   * Adresa na doručovanie cenových ponúk: Správa kultúrnych a športových zariadení mesta Trnava, Hlavná 17, 917 01 Trnava.
   * Termíny obhliadky: 24.4.2019, 2.5.2019 (od 9,00 h. – 12,00 h.)
   * tel. kontakt - obhliadka: p. Matisko 0905/439708.
   * ďalšie informácie: p. Baláž: 033/3236434 alebo p. Budinský 033/3236436.

V Trnave, 16.04.2019

v.r.

Ing. Martin Turčan

riaditeľ SKaŠZ

mesta Trnava